CELEX: C2005/057/65
Language: et
Date: 2005-03-05 00:00:00
Title: Kohtuasi T-4/05: Guido Strack'i 4. jaanuari 2005. aasta hagi Euroopa Ühenduste Komisjoni vastu

5.3.2005   
            
            
               ET
            
            
               Euroopa Liidu Teataja
            
            
               C 57/39
            
         Guido Strack'i 4. jaanuari 2005. aasta hagi Euroopa Ühenduste Komisjoni vastu
   (Kohtuasi T-4/05)
   (2005/C 57/65)
   Kohtumenetluse keel: saksa
   Guido Strack, elukoht Wasserliesch (Saksamaa), esitas 4. jaanuaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat R. Schmitt.
   Hageja palub esimese astme kohtul:
   
               —
            
            
               tühistada 5. veebruari 2004. aasta otsus OLAF'i juurdluse OF/2002/0356 ja selle aluseks oleva Final Case Report'i (nr NT/sr D(2003)-AC-19723-01687, 5.2.2004) kohta;
            
         
               —
            
            
               kohustada kostjat algatama uut juurdlust, koostama uut Final Case Report'i ning jätta kohtukulud ja muud sarnased kulud kostja kanda.
            
         Õiguslikud alused ja peamised argumendid
   Hageja, kes on komisjoni ametnik, teavitas Euroopa Pettustevastase Ameti (OLAF) peadirektorit Ametlike Väljaannete Talituses oma ametiülesannete täitmisel teada saadud faktidest, mis viitavad olulistele õigusrikkumistele. OLAF'i juurdlus, mis seejärel algatati, lõpetati vaidlustatud otsusega.
   Eelkõige väidab hageja, et tema hagi on vastuvõetav, kuna vaidlustatud otsus omab ka tema suhtes õigusjõudu, kuna sellega jäeti ta ilma ametisisestest õigusrikkumistest teataja (inglise keeles “whistleblower”) õiguslikust staatusest.
   Oma hagi põhjenduseks väidab hageja, et OLAF ei ole esitatud asjaolusid piisavalt uurinud ja on langetanud omavolilise otsuse.